
Organizaţie reprezentativă pentru Sectorul „Cultură şi Mass-Media”, membră cu drepturi depline a  Federaţiei Internaţionale a Jurnaliştilor  şi  a Federaţiei Europene a Jurnaliştilor


Casa Presei, Piaţa Presei Libere nr.1, corp B1, etaj 1, sector 1, Bucureşti, cod poştal 013701

Tel: 0372 15 01 89; Fax: 0372 87 10 86; E-mail: office@mediasind.ro, web: www.mediasind.ro
Preşedinţii FEJ şi FIJ solicită României să respecte Convenţiile OIM şi directivele europene

Într-o scrisoare semnată, în premieră, de preşedintele Federaţiei Internaţionale a Jurnaliştilor (FIJ), Jim Boumelha (foto dreapta) şi preşedintele Federaţiei Europene a Jurnaliştilor (FEJ), Arne Konig (foto stânga) transmisă Preşedintelui României, Traian Băsescu, Primului Ministru, Victor Ponta, Preşedintelui Senatului, Crin Antonescu şi Preşedintelui Camerei Deputaţilor, Valeriu Zgonea, cele mai mari organizaţii din lume ale jurnaliştilor solicită puterii de la Bucureşti să respecte Convenţiile Organizaţiilor Internaţionale a Muncii şi Directivele europene din domeniul relaţiilor de muncă.
Liderii a peste 600 000 de jurnalişti din peste 100 de ţări îşi exprimă îngrijorarea în legătură cu lipsa de reacţie a autorităţilor române faţă de abuzurile conducerii interimare a Agenţiei Naţionale de Presă AGERPRES împotriva propriilor salariaţi şi a Sindicatului Jurnaliştilor Profesionişti, afiliat la Federaţia Română a Jurnaliştilor MediaSind.

Departament Comunicare FRJ MediaSind

Vă prezentăm, în continuare, textul integral al scrisorii transmise în data de 22 februarie a.c. de către preşedinţii FIJ şi FEJ liderilor politici de la Bucureşti.
Către: Traian Băsescu, Preşedinte al României
Victor Ponta, Prim Ministru
Crin Antonescu, Preşedinte al Senatului
Valeriu Zgonea, Preşedinte al Camerei Deputaţilor 
22 Februarie 2013

Referitor: abuzuri la Agenţia Naţională de Presă
  Excelenţele Voastre,
Vă scriem în numele Federaţiei Internaţionale a Jurnaliştilor (IFJ) şi a grupului său regional, Federaţia Europeană a Jurnaliştilor (EFJ), pentru a reitera îngrijorarea în legătură cu faptul că autorităţile dumneavoastră nu au reuşit să acţioneze pentru a stopa abuzurile conducerii Agenţiei Naţionale de Presă AGERPRES împotriva propriilor angajaţi şi împotriva Sindicatului Jurnaliştilor Profesionişti, cu încălcarea Contractului Colectiv de Muncă. Noi îl susţinem pe membrul nostru afiliat, FRJ MediaSind în efortul său de a apăra libertatea de exprimare şi libertatea de asociere, şi de a se asigura că toate aspectele Contractului sunt respectate.

Într-o scrisoare transmisă încă la data de 19 Septembrie 2011 Preşedintelui, Primului Ministru şi preşedinţilor celor două camere ale Parlamentului, Federaţia Europeană a Jurnaliştilor şi-a exprimat îngrijorarea faţă de abuzuri similare împotriva angajaţilor în această agenţie publică de presă şi a solicitat înfiinţarea unei comisii parlamentare pentru a investiga ilegalitatea faptelor directorului general care ar putea fi o încălcare a mandatului său, gestionarea frauduloasă a fondurilor publice, acuzaţiile de cenzură şi nerespectarea Contractului Colectiv de Muncă din Mass-Media şi a Contractului Colectiv de Muncă din ANP AGERPRES.

Am descris, de asemenea, în acea scrisoare, modul în care directorul general al Agenţiei a hărţuit membrii de sindicat şi a intervenit în politica editorială prin adoptarea unui Regulament Intern, impunând în mod autoritar exclusiv condiţiile sale. De fapt, sunt dovezi clare ce demonstrează faptul că ANP AGERPRES încearcă să elimine reprezentarea democratică a sindicatului în instituţie.

După încercări disperate şi ilegale de a evacua sindicatul din clădirea Agenţiei, de a desfiinţa panourile de afişaj prin care sindicatul comunica cu membrii săi, de a-i forţa pe unii dintre ei să renunţe la procesul de judecată intentat de sindicat pentru recuperarea celor 25 de procente, tăiate ilegal din salariu şi de a impune angajaţilor contravaloarea unor convorbiri telefonice din cauza unor contracte discreţionare încheiate cu diverse companii de telefonie, directorul general Interimar a blocat accesul Sindicatului Jurnaliştilor Profesionişti în sediul său din incinta Casei Presei, acţiune ce încalcă Contractul Colectiv de Muncă, în vigoare până la 16 februarie 2014 şi care obligă angajatorul să ofere condiţii adecvate în incinta agenţiei pentru activităţile şi reuniunile sindicatului.

Împiedicarea organizaţiei sindicale la un spaţiu de muncă este considerată infracţiune în conformitate cu legea română şi noi considerăm că, în acest caz, standardele europene şi internaţionale privind Dialogul Social au fost grav încălcate.

FEJ şi FIJ sprijină protestele FRJ MediaSind la Comisia Europeană şi Organizaţia Internaţională a Muncii şi solicită autorităţilor române să respecte Convenţiile Organizaţiei Internaţionale a Muncii şi Directivele Europene în domeniul relaţiilor de muncă şi să se asigure că legea este respectată cu stricteţe în toate instituţiile publice de presă.
Jim Boumelha, Preşedinte FIJ                                               Arne König, Preşedinte FEJ

Federaţia Română a Jurnaliştilor MediaSind reprezintă peste 9000 de membri din presa scrisă, online, radio, televiziune, edituri, tipografie şi difuzare. Este membră cu drepturi depline a:

Federaţiei Internaţionale a Jurnaliştilor şi a Uniunii Generale a Sindicatelor din România.

Organizaţii afiliate:

Federaţia Sindicatelor Jurnaliştilor şi Tipografilor din România | Federaţia Sindicatelor din Societatea Română de Radiodifuziune | Sindicatul pentru Unitatea Salariaţilor din Televiziune | Sindicatul 2002 din Societatea Română de Televiziune | SJP din Agenţia Naţională de Presă AGERPRES | Sindicatul Lucrătorilor din Edituri şi Tipografii | SZR – Federaţia Sindicatelor din Întreaga Presă |Sindicatul Salariaţilor din RA Monitorul Oficial | Sindicatul Liber din SC Rodipet  SA | Uniunea Jurnaliştilor din Republica Moldova.

Pentru detalii contactaţi-ne la:


office@mediasind.ro  


Tel: 0372150189 


Fax: 0372871086








